හදවත පසාරු කළ කිණිස්සක් සහිතව කිසියම් පුද්ගලයෙක් මීටර තුන්සීයක පමණ දුරක් දිව ගියේ යැයි කිවහොත් එය විශ්වාස කිරීමට හැකි ද? එහෙත් සැබවින්ම නියතපාල එලෙස දිව ගියේය. තමන්ට පිහියෙන් ඇන්නේ කවුදැයි තවත් පුද්ගලයෙකුට පවසා ඝාතකයා පිළිබඳ සාක්ෂියක් ඉතිරි කරන්නට ද නියතපාල සමත්විය. එය සිදුවන්නේ කෙසේද? ඔහුට කිසියම් විශේෂ බලයක් තිබුණේද? නැතහොත් ඔහු ප‍්‍රකාශයක් කළ බව කියන පුද්ගලයා බොරුවක් කියන්නේද? මේ සිදුවීම අධිකරණය හමුවේ බැරෑරුම් ප‍්‍රශ්නයක් ඇති කළේය. නියතපාල හතළිස් දෙහැවිරිදි දෙදරු පියෙකි. ඔහු පුද්ගලික ආයතනයක කළමනාකරුවකු ලෙස සේවය කළේය. පපුවේ ඇනුණ කිණිස්සක් ඇතිව තමන් වෙත ආ නියතපාල රෝහල්ගත කළ සේකර මුදලාලි අධිකරණය හමුවේ පවසනු ලැබූ කරුණු අනුව කොඩිකාර මහතා සිදුවීම් දාමය එක කතාවක් සේ පෙළගස්වා ගත්තේය.
නියතපාල කළමනාකරුවකු ලෙස සේවය කළේ කොහේද?
පුද්ගලික ආයතනයක